wannaphong/clean_thaiwikipedia huggingface dataset:
# เตนซก
เตนซก("อุยก๋วนรู้จึงปรึกษากับเตนซกซึ่งเปนคนสนิธ ว่าเตงงายนี้เราคิดกลอุบายจับกุมเอง ถ้าแลทหารทั้งปวงติดตามไปชิงเอาตัวเตงงายมาได้ก็จะทำอันตรายแก่เราด้วยมีความพยาบาทเปนมั่นคง ท่านจะคิดประการใด ฝ่ายเตนซกเปนอริกับเตงงายมาแต่ก่อนมีความพยาบาทอยู่ ได้ทีดังนั้นจึงรับสั่งว่า ข้าพเจ้าจะขออาสาท่านคุมทหารตามไปฆ่าเตงงายเสียเองมิให้มีราคีแก่ท่านสืบไป อุยก๋วนดีใจก็ให้เตนซกคุมทหารห้าร้อยรีบตามไปฆ่าเสียในทันใด")  (ค.ศ. 220–264) มีชื่อในภาษาจีนกลางว่า เถียน ซฺวี่  เป็นนายทหารของรัฐวุยก๊กในยุคสามก๊กของจีน

 ประวัติ 
เตนซกเป็นชาวอำเภออู๋จง (無終縣 อู๋จงเซี่ยน) เมืองปักเป๋งขวาหรือโย่วเป่ย์ผิง (右北平郡 โย่วเป่ย์ผิงจฺวิ้น) ซึ่งอยู่ในเขตจี้โจว นครเทียนจินในปัจจุบัน(田疇字子泰，右北平無終人也。) สามก๊กจี่ เล่มที่ 11. เตนซกเป็นหลานปู่ของพี่ชายหรือน้องชายของเตียนติ๋ว (田疇 เถียน โฉว) ข้าราชการผู้รับใช้ขุนศึกโจโฉในช่วงปลายยุคราชวงศ์ฮั่นตะวันออก

ในปี ค.ศ. 220 หลังจากโจผี (บุตรชายและทายาทของโจโฉ) โค่นล้มราชวงศ์ฮั่นตะวันออกและสถาปนารัฐวุยก๊กโดยสถาปนาตนขึ้นเป็นจักรพรรดิองค์แรก พระองค์ทรงมีพระประสงค์จะเชิดชูเตียนติ๋วในเรื่องความเป็นผู้มีคุณธรรม แต่เตียนติ๋วและบุตรชายเสียชีวิตไปแล้ว โจผีจึงทรงตัดสินพระทัยตั้งให้เตนซกเป็นทายาทผู้สืบเชื้อสายของเตียนติ๋ว และทรงตั้งให้เตนซกมีบรรดาศักดิ์เป็นกวนไล่เหา (關內侯 กวานเน่ย์โหว)(年四十六卒。子又早死。文帝踐阼，高疇德義，賜疇從孫續爵關內侯，以奉其嗣。) สามก๊กจี่ เล่มที่ 11.

ในปี ค.ศ. 263 เตนซกเข้าร่วมในการศึกที่รบกับจ๊กก๊กที่เป็นรัฐอริของวุยก๊ก โดยเตนซกมีตำแหน่งเป็นผู้พิทักษ์ทัพโจมตีภาคตะวันตก (鎮西護軍 เจิ้นซีฮู่จฺวิน) ภายใต้สังกัดของเตงงายขุนพลวุยก๊กผู้ดำรงตำแหน่งขุนพลโจมตีภาคตะวันตก (征西將軍 เจิงซีเจียงจฺวิน) เมื่อจงโฮยขุนพลวุยก๊กอีกคนหนึ่งและเกียงอุยขุนพลจ๊กก๊กอยู่ในภาวะที่เอาชนะกันไม่ได้ที่เกียมโก๊ะ (劍閣 เจี้ยนเก๋อ) เตงงายตัดสินใจใช้ทางลัดจากอิมเป๋ง (陰平 อินผิง) ไปยังอิวกั๋ง (江油 เจียงโหยว) เพื่อเลี่ยงแนวป้องกันของเกียงอุย เตนซกไม่ปฏิบัติตามคำสั่งของเตงงายโดยการไม่ยอมยกพลไป เตงงายจึงต้องการจะสั่งประหารชีวิตเตนซก(初艾之下江由也，以續不進，欲斬，旣而捨之。) อรรถาธิบายจากฮั่นจิ้นชุนชิวในสามก๊กจี่ เล่มที่ 28. ต่อมา หลังจากเตงงายเอาชนะจูกัดเจี๋ยมขุนพลจ๊กก๊กที่กิมก๊ก (緜竹 เหมียนจู๋) เกียงอุยล่าถอยจากเกียมโก๊ะไปยังเมืองปากุ๋น (巴郡 ปาจฺวิ้น) ทัพวุยก๊กอีกทัพที่นำโดยจงโฮยเคลื่อนรุดหน้าไปยังอำเภอโปยเสีย (涪縣 ฝูเซี่ยน) จงโฮยสั่งให้เตนซก, เฮาเหลก, บังโฮย และคนอื่น ๆ ในนำพลไล่ตามตีทัพเกียงอุยที่ล่าถอย(艾遂至緜竹，大戰，斬諸葛瞻。維等聞瞻已破，率其衆東入于巴。會乃進軍至涪，遣胡烈、田續、龐會等追維。) สามก๊กจี่ เล่มที่ 28.

ต่อมาในปีเดียวกัน หลังเล่าเสี้ยนจักรพรรดิแห่งจ๊กก๊กยอมจำนนและวุยก๊กพิชิตจ๊กก๊ได้สำเร็จ จงโฮยวางแผนจะก่อกบฏต่อรัฐวุยก๊ก จึงกล่าวหาว่าเตงงายวางแผนจะก่อกบฏแล้วให้จับกุมเตงงายส่งตัวกลับลกเอี๋ยง (洛陽 ลั่วหยาง) นครหลวงของวุยก๊ก จงโฮยก่อกบฏขึ้นในปี ค.ศ. 264 แต่ถูกปราบปรามและตัวจงโฮยก็ถูกสังหาร เหล่าผู้ใต้บังคับบัญชาของเตงงายต้องการไปพาตัวเตงงายกลับจากลกเอี๋ยง  อุยก๋วนขุนพลวุยก๊กอีกคนผู้เคยวางแผนร่วมกับจงโฮยในการจับกุมเตงงาย กลัวว่าเตงงายจะแก้แค้นตนหากเตงงายกลับมาได้ อุยก๋วนจึงยุให้เตนซกสังหารเตงงายโดยย้ำเตือนเรื่องที่เตงงายเคยอยากจะสั่งประหารชีวิตเตนซกในปีก่อนหน้า(及瓘遣續，謂曰：「可以報江由之辱矣。」) อรรถาธิบายจากฮั่นจิ้นชุนชิวในสามก๊กจี่ เล่มที่ 28. เตนซกนำทหารไปสกัดเตงงายที่หมู่บ้านซานเจ้า (三造亭 ซานเจ้าถิง) ในอำเภอกิมก๊ก เตนซกจัดการสังหารเตงงายและเตงต๋ง (鄧忠 เติ้ง จง) บุตรชาย(瓘遣田續等討艾，遇於綿竹西，斬之。子忠與艾俱死，餘子在洛陽者悉誅，徙艾妻子及孫於西域。) สามก๊กจี่ เล่มที่ 28.(瓘自以與會共陷艾，懼為變，又欲專誅會之功，乃遣護軍田續至綿竹，夜襲艾於三造亭，斬艾及其子忠。) จิ้นชู เล่มที่ 36.
# เสียนหนิง
เสียนหนิง  เป็นชื่อศักราชลำดับที่ 2 ในรัชสมัยของจักรพรรดิสุมาเอี๋ยนแห่งราชวงศ์จิ้นตะวันตก (จิ้นอู่ตี้) ชื่อศักราชเสียนหนิงใช้ตั้งแต่ ค.ศ. 275(咸寧元年春正月戊午朔，大赦，改元。) จิ้นชู เล่มที่ 3. ถึง ค.ศ. 280 เดือน 4 รวมเวลา 6 ปี 

ในเดือน 4 ของศักราชเสียนหนิงปีที่ 6 (ค.ศ. 280) เปลี่ยนชื่อศักราชเป็นไท่คางปีที่ 1(乙酉，大赦，改元，大酺五日，恤孤老困窮。) จิ้นชู เล่มที่ 3.

 การเปลี่ยนชื่อศักราช 
 ศักราชไท่ฉื่อปีที่ 11 (ค.ศ. 275) —  เดือน 1 วันที่ 1 เปลี่ยนชื่อศักราชเป็นเสียนหนิงปีที่ 1「咸寧元年春正月戊午朔，大赦，改元。……（太康元年三月）乙酉，大赦，改元，大酺五日，恤孤老困窮。」「咸寧元年春，正月，戊午朔，大赦，改元。」

 ศักราชเสียนหนิงปีที่ 6 (ค.ศ. 280) — เดือน 4 วันที่ 29 เปลี่ยนชื่อศักราชเป็นไท่คางปีที่ 1「（太康元年四月）乙酉，大赦，改元。」

 ตารางเทียบศักราช 
 เสียนหนิง  1  2  3  4  5  6 ค.ศ. 275  276  277  278  279  280ง่อก๊ก เทียนเช่อ 1  เทียนเช่อ 2เทียนสี่ 1  เทียนจี้ 1  เทียนจี้ 2  เทียนจี้ 3  เทียนจี้ 4
# ไท่ฉื่อ
ไท่ฉื่อ  เป็นชื่อศักราชลำดับแรกในรัชสมัยของจักรพรรดิสุมาเอี๋ยนแห่งราชวงศ์จิ้นตะวันตก (จิ้นอู่ตี้) ชื่อศักราชไท่ฉื่อใช้ตั้งแต่ ค.ศ. 266 (ปีอี๋โหย่ว (乙酉) เดือน 12(泰始元年冬十二月丙寅...升壇受禪...於是大赦，改元) จิ้นชู เล่มที่ 3.) ถึง ค.ศ. 271 รวมเวลา 10 ปี และถือเป็นชื่อศักราชแรกของราชวงศ์จิ้นตะวันตกด้วย

 การเปลี่ยนชื่อศักราช 
 ศักราชเสียนซีปีที่ 2 ของวุยก๊ก (ค.ศ. 265-266) — เดือน 12 วันที่ 17 เปลี่ยนชื่อศักราชเป็นไท่ฉื่อปีที่ 1「泰始元年冬十二月丙寅，設壇于南郊，百僚在位及匈奴南單于四夷會者數萬人，柴燎告類于上帝曰：……於是大赦，改元。……咸寧元年春正月戊午朔，大赦，改元。」「〔泰始元年〕十二月，壬戌，魏帝禪位于晉；甲子，出舍于金墉城。……丙寅，王即皇帝位，大赦，改元。」

 ศักราชไท่ฉื่อปีที่ 11 (ค.ศ. 275) — เดือน 1 วันที่ 1 เปลี่ยนชื่อศักราชเป็นเสียนหนิงปีที่ 1「咸寧元年春，正月，戊午朔，大赦，改元。」

 ตารางเทียบศักราช 
 ไท่ฉื่อ  1  2  3  4  5  6  7  8  9  10ค.ศ. 266 (ปีอี๋โหย่ว เดือน 12)  266  267  268  269  270  271  272  273  274ง่อก๊ก กานลู่ 1  กานลู่ 2เป๋าติ่ง 1  เป๋าติ่ง 2 เป๋าติ่ง 3  เป๋าติ่ง 4เจี้ยนเหิง 1  เจี้ยนเหิง 2   เจี้ยนเหิง 3  เฟิ่งหฺวาง 1  เฟิ่งหฺวาง 2  เฟิ่งหฺวาง 3
# ข้อตกลงสิบเจ็ดประเด็น
ข้อตกลงสิบเจ็ดประเด็น  หรือชื่อทางการว่า ข้อตกลงระหว่างรัฐบาลกลางประชาชนและรัฐบาลท้องถิ่นของทิเบตว่าด้วยมาตรการเพื่อการปลดปล่อยทิเบตโดยสันติ เป็นข้อตกลงของสาธารณรัฐประชาชนจีนกับทิเบต ลงนามโดยผู้แทนจากรัฐบาลกลางประชาชนและรัฐบาลทิเบตในวันที่ 23 พฤษภาคม 1951 ในเขตจงหนานไห่ กรุงปักกิ่ง องค์ทะไลลามะที่ 14 เป็นผู้ลงสัตยาบันทางโทรเลขในวันที่ 24 ตุลาคม 1951 ข้อตกลงดังกล่าวถูกปฏิเสธทางกฎหมายโดยทิเบตไม่ถึงแปดปีต่อมาในวันที่ 11 มีนาคม 1959Tibet and the Chinese People's Republic. Report to the International Commission of Jurists by the Legal Enquiry Committee on Tibet. ICJ: Geneva, 1960, p20. 

ในวันที่ 18 มีนาคม หลังเสด็จลี้ภัยถึงอินเดียสำเร็จ ทะไลลามะที่ 14 เสริมการปฏิเสธข้อตกลงอีกครั้ง ผ่านการออกแถลงการณ์ว่าข้อตกลงนั้นถูกทำไปภายใต้การบีบบังคับ รัฐบาลกลางทิเบต ซึ่งตั้งขึ้นภายหลังในปี 1960 ถือว่าข้อตกลงนี้ไม่เป็นผล
 
งาโปยี งาวัง ชิกเม ผู้นำคณะผู้แทนทิเบตในการเจรจาข้อตกลง อ้างว่าไม่มีการบีบบังคับใด ๆ เกิดขึ้น: "" ["Ngapoi: 'A big ethnic group would never oppress a small ethnic group...'"]: "" ["Ngapoi and others said in the letter: 'It is now an opportune time for peace talks. The Communist Party does not have the desire to give coercive orders, and everything can be negotiated and decided calmly.'"]

 ภูมิหลัง 
หลังราชวงศ์ชิงล่มสลายในปี 1912 ทะไลลามะที่ 13 ทรงประกาศเอกราชของทิเบต เอกราชของทิเบตถูกตั้งคำถามหลายครั้งโดยรัฐบาลจีนในปักกิ่ง เมื่อวันที่ 1 ตุลาคม 1949 ปังเชนลามะที่ 10 เขียนโทรเลขแสดงความยินดีกับพรรคคอมมิวนิสต์จีนที่สามารถจัดตั้งสาธารณรัฐประชาชนจีนได้สำเร็จ รวมถึงแสดงความตื่นเต้นที่จะมีการปลดแอกทิเบตในอนาคต กองทัพปลดแอกประชาชนข้ามแม่น้ำจินชาในเดือนตุลาคม 1950 และเอาชนะกองทัพทิเบตได้ไม่เกินวันที่ 19 ตุลาคม จีนทำการพักการรุกคืบทางการทหารและให้ทิเบตส่งผู้แทนมาเจรจาที่ปักกิ่ง ทาไลลามะเชื่อว่าร่างข้อตกลงดังกล่าวเขียนขึ้นโดยจีน และผู้แทนชาวทิเบตไม่ได้รับอนุญาตให้เสนอการเปลี่ยนแปลงใด ๆ รวมถึงจีนตัดไม่ให้ผู้แทนทิเบตสื่อสารกับรัฐบาลทิเบตในลาซาได้ คณะผู้แทนทิเบตไม่ได้รับอนุญาตจากลาซาให้ลงนาม แต่ท้ายที่สุดก็ยอมถูกกดดันจากจีนให้ลงนามด้วยการใช้ตราประทับที่ทำขึ้นเพื่อจุดประสงค์ดังกล่าวโดยเฉพาะ
# จังหวัดเชียงใหม่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529
การเลือกตั้งสมาชิกสภาผู้แทนราษฎรจังหวัดเชียงใหม่ พ.ศ. 2529 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 กำหนดให้มีขึ้นในวันที่ 27 กรกฎาคม พ.ศ. 2529 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 9 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2526 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คนรายงานวิจัยการเลือกตั้งสมาชิกสภาผู้แทนราษฎร พ.ศ. 2529. กรมการปกครอง กระทรวงมหาดไทย. 2530

 ภาพรวม 

 ผลการเลือกตั้งแบบแบ่งเขต 
เขต 1 • เขต 2 • เขต 3
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยอำเภอเมืองเชียงใหม่, อำเภอสันกำแพง, อำเภอสารภี และอำเภอดอยสะเก็ด

 เขตเลือกตั้งที่ 2 
เขตการเลือกตั้งที่ 2 ประกอบด้วยอำเภอแม่ริม, อำเภอสันทราย, อำเภอแม่แตง, อำเภอเชียงดาว, อำเภอพร้าว, อำเภอฝาง, อำเภอแม่อาย และกิ่งอำเภอเวียงแหง

 เขตเลือกตั้งที่ 3 
เขตการเลือกตั้งที่ 3 ประกอบด้วยอำเภอสันป่าตอง, อำเภอจอมทอง, อำเภอฮอด, อำเภอแม่แจ่ม, อำเภอสะเมิง, อำเภอหางดง, อำเภออมก๋อย, และอำเภอดอยเต่า
# คลองอู่ตะเภา
คลองอู่ตะเภา เป็นคลองในจังหวัดสงขลา ต้นน้ำเกิดจากควนสิเหร็ง ในตำบลสำนักแต้ว อำเภอสะเดา ไหลผ่านอ่างเก็บน้ำคลองสะเดา แล้วเป็นเส้นแบ่งเขตอำเภอหาดใหญ่ กับอำเภอคลองหอยโข่ง เข้าอำเภอหาดใหญ่ ผ่านที่ตั้งอำเภอ ไปลงทะเลสาบสงขลาที่แนวแบ่งเขต ตำบลคูเต่า อำเภอหาดใหญ่ กับตำบลบางกล่ำ อำเภอบางกล่ำ คลองมีความยาว 116 กิโลเมตร มีชื่อเรียกเป็นตอน ๆ ตั้งแต่ต้นน้ำ คือ คลองน้ำข้น คลองสะเดา และคลองอู่ตะเภาสำนักงานราชบัณฑิตยสภา. อักขรานุกรมภูมิศาสตร์ไทย เล่ม ๔ (อักษร ย-ฮ) ฉบับราชบัณฑิตยสภา. พิมพ์ครั้งที่ ๔. กรุงเทพมหานคร : สหมิตรพริ้นติ้งแอนด์พับลิสชิ่ง, ๒๕๖๑. (แก้ไขปรับปรุงข้อมูลเมื่อ พ.ศ. ๒๕๖๓) ลุ่มน้ำมีความลาดชันเฉลี่ยระหว่าง 1:2,300 (ชายแดนไทยมาเลเชียถึงบ้านหาดใหญ่ใน) และ 1:10,000 (บ้านหาดใหญในถึงทะเลสาบ) 

คลองอู่ตะเภามีลำน้ำสาขาย่อยหลายสาขาไหลมาเชื่อมซึ่งสามารถแบ่งลุ่มน้ำย่อยได้จำนวน 17 ลุ่มน้ำ มีอ่างเก็บน้ำขนาดกลางตั้งอยู่ 3 แห่ง คือ อ่างเก็บน้ำคลองสะเดา อ่างเก็บน้ำคลองหลา และอ่างเก็บน้ำคลองจำไหร
# เกาะแอว
เกาะแอว เป็นเกาะในตำบลราไวย์ อำเภอเมืองภูเก็ต จังหวัดภูเก็ต ตั้งอยู่ที่พิกัดละติจูด 7° 45΄.4 เหนือ ลองจิจูด 98° 23΄.7 ตะวันออก เกาะมีความกว้าง 400 เมตร ยาว 1.5 กิโลเมตร สูง 117 เมตร อยู่ทางทิศใต้ของเกาะโหลน ระยะห่าง 1.9 กิโลเมตรสำนักงานราชบัณฑิตยสภา. อักขรานุกรมภูมิศาสตร์ไทย เล่ม ๔ (อักษร ย-ฮ) ฉบับราชบัณฑิตยสภา. พิมพ์ครั้งที่ ๔. กรุงเทพมหานคร : สหมิตรพริ้นติ้งแอนด์พับลิสชิ่ง, ๒๕๖๑. (แก้ไขปรับปรุงข้อมูลเมื่อ พ.ศ. ๒๕๖๓)

จากการสำรวจเมื่อ พ.ศ. 2564 แนวปะการังโดยทั่วไปบริเวณเกาะแอวอยู่ในสภาพสมบูรณ์ปานกลาง ปะการังที่พบเช่น ปะการังโขด (Porites lutea) ปะการังลายดอกไม้ (Pavona sp.) ปะการังดาวเล็ก (Cyphastrea microphthalma) ปะการังช่องเหลี่ยม (Favites spp.) ปะการังดาวช่องเหลี่ยม (Leptastrea spp.) ปะการังกาแล็คซี่ (Galaxea fascicularis) ปะการังวงแหวน (Favia spp.) ปะการังเขากวาง (Acropora spp.) ฯลฯ ปลาที่พบส่วนใหญ่ เช่น ปลาสลิดหินเล็กหางเหลือง (Neopomacentrus sororius) ปลากระดี่ทะเลครีบทอง (Pempheris schwenkii) ปลานกขุนทองเขียวพระอินทร์ (Thalassoma lunare) ปลาสลิดหินเหลืองมะนาว (Pomacentrus moluccensis) สัตว์ที่พบส่วนใหญ่ เช่น เม่นดำหนามยาว (Diadema setosum) ดาวทะเล (Linckia multifora) เม่นดำหนามสั้น (Echinothrix calamaris) หอยมือเสือ (Tridicna Crocea) ทากเปลือย ฯลฯ
# ตำบลสนามชัย (อำเภอเมืองสุพรรณบุรี)
สนามชัย เป็นตำบลในอำเภอเมืองสุพรรณบุรี จังหวัดสุพรรณบุรี 

 ที่ตั้งและอาณาเขต 
ตำบลสนามชัย มีอาณาเขตติดต่อกับเขตการปกครองข้างเคียงดังต่อไปนี้ วันที่ 21 ธันวาคม พ.ศ. 2543

 ทิศเหนือ ติดต่อกับตำบลโพธิ์พระยา
 ทิศตะวันออก ติดต่อกับตำบลดอนมะสังข์ และตำบลดอนตาล
 ทิศใต้ ติดต่อกับตำบลไผ่ขวาง ตำบลท่าระหัด และตำบลท่าพี่เลี้ยง
 ทิศตะวันตก ติดต่อกับตำบลรั้วใหญ่ และตำบลพิหารแดง

 ประวัติ 
สนามชัย เดิมเป็นพื้นที่ของตำบลหัวเวียง อำเภอเมืองสุพรรณบุรี ในปี พ.ศ. 2475 ทางจังหวัดสุพรรณบุรีได้ยุบพื้นที่ตำบลหัวเวียง รวมเข้ากับตำบลพิหารแดง วันที่ 5 มีนาคม พ.ศ. 2475 ก่อนที่ปี พ.ศ. 2519 นายสอน สุทธิสาร ผู้ว่าราชการจังหวัดสุพรรณบุรี ได้ประกาศแยก 6 หมู่บ้านด้านทิศตะวันออกของแม่น้ำท่าจีน ของเขตตำบลพิหารแดง ได้แก่ หมู่ 1 บ้านหัวถนน, หมู่ 2 บ้านกิโลแปด, หมู่ 3 บ้านหัวเกาะ, หมู่ 7 บ้านสนามชัย, หมู่ 8 บ้านหัวเวียง และหมู่ 10 บ้านดอนโพธิ์ ออกมาตั้งเป็นตำบลสนามชัย วันที่ 28 กันยายน พ.ศ. 2519 วันที่ 5 ตุลาคม พ.ศ. 2519 โดยอนุมัติจากนายคนึง ฦาไชย รองปลัดกระทรวงมหาดไทย

 การปกครองส่วนภูมิภาค 

 การปกครองส่วนภูมิภาค 
ตำบลสนามชัยแบ่งพื้นที่การปกครองออกเป็น 6 หมู่บ้าน ได้แก่

 หมู่ที่ 1 บ้านหัวถนน
 หมู่ที่ 2 บ้านกิโลแปด
 หมู่ที่ 3 บ้านหัวเกาะ
 หมู่ที่ 4 บ้านหัวเวียง
 หมู่ที่ 5 บ้านสนามชัย
 หมู่ที่ 6 บ้านดอนโพธิ์

 การปกครองส่วนท้องถิ่น 
ตำบลสนามชัยเดิมมีฐานะเป็นสภาตำบลสนามชัยหลังจากจัดตั้งตำบลขึ้น ต่อมาปี พ.ศ. 2538 สภาตำบลสนามชัยมี 6 หมู่บ้าน พื้นที่ 21.87 ตารางกิโลเมตร ประชากร 7,682 คน และ 2,313 ครัวเรือนประชากรรายตำบลในประเทศไทย ณ วันที่ 31 ธันวาคม พ.ศ. 2538 (เขตตำบลสนามชัย อำเภอเมืองสุพรรณบุรี จังหวัดสุพรรณบุรี) สืบค้นเมื่อวันที่ 15 มีนาคม พ.ศ. 2567 ปี พ.ศ. 2539 กระทรวงมหาดไทยจึงพิจารณาให้สภาตำบลสนามชัยอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลสนามชัย วันที่ 30 มกราคม พ.ศ. 2539
# ตำบลสนามคลี (อำเภอเมืองสุพรรณบุรี)
สนามคลี เป็นตำบลในอำเภอเมืองสุพรรณบุรี จังหวัดสุพรรณบุรี 

 ที่ตั้งและอาณาเขต 
ตำบลสนามคลี มีอาณาเขตติดต่อกับเขตการปกครองข้างเคียงดังต่อไปนี้ วันที่ 21 ธันวาคม พ.ศ. 2543

 ทิศเหนือ ติดต่อกับตำบลสระกระโจม (อำเภอดอนเจดีย์) และตำบลตลิ่งชัน
 ทิศตะวันออก ติดต่อกับตำบลบ้านโพธิ์
 ทิศใต้ ติดต่อกับตำบลสระแก้ว
 ทิศตะวันตก ติดต่อกับตำบลพลับพลาไชย และตำบลบ้านโข้ง (อำเภออู่ทอง)

 ประวัติ 
สนามคลี เดิมเป็นหมู่บ้านในเขตตำบลไร่รถ อำเภอเมืองสุพรรณบุรี ต่อมาปี พ.ศ. 2490 ทางราชการได้แยกพื้นที่ด้านทิศใต้ของตำบลไร่รถ 4 หมู่บ้าน รวมทั้งพื้นที่บ้านสนามคลี ออกมาตั้งเป็น ตำบลตลิ่งชัน วันที่ 29 กรกฎาคม พ.ศ. 2490 ก่อนที่ปี พ.ศ. 2523 นายชลิต พิมลศิริ ผู้ว่าราชการจังหวัดสุพรรณบุรี ได้ประกาศแยกพื้นที่ตำบลตลิ่งชัน 5 หมู่บ้าน ได้แก่ หมู่ 2 บ้านหนองขาม, หมู่ 5 บ้านท่าตาเทศ, หมู่ 6 บ้านหนองโสน, หมู่ 8 บ้านสำนักตะฆ่า และหมู่ 10 บ้านสนามคลี ออกมาตั้งเป็น ตำบลสนามคลี วันที่ 23 กันยายน พ.ศ. 2523 เป็นตำบลลำดับสุดท้ายของอำเภอเมืองสุพรรณบุรี

 การปกครองส่วนภูมิภาค 

 การปกครองส่วนภูมิภาค 
ตำบลสนามคลีแบ่งพื้นที่การปกครองออกเป็น 6 หมู่บ้าน ได้แก่

 หมู่ที่ 1 บ้านท่าข้าม
 หมู่ที่ 2 บ้านวัดจำปี
 หมู่ที่ 3 บ้านหนองขาม
 หมู่ที่ 4 บ้านสำนักตะฆ่า
 หมู่ที่ 5 บ้านหนองโสน
 หมู่ที่ 6 บ้านหนองแซง

 การปกครองส่วนท้องถิ่น 
ตำบลสนามคลีเดิมมีฐานะเป็นสภาตำบลสนามคลีหลังจากจัดตั้งตำบลขึ้น ต่อมาปี พ.ศ. 2538 สภาตำบลสนามคลีมี 6 หมู่บ้าน พื้นที่ 40.26 ตารางกิโลเมตร ประชากร 7,526 คน และ 1,673 ครัวเรือนประชากรรายตำบลในประเทศไทย ณ วันที่ 31 ธันวาคม พ.ศ. 2538 (เขตตำบลสนามคลี อำเภอเมืองสุพรรณบุรี จังหวัดสุพรรณบุรี) สืบค้นเมื่อวันที่ 15 มีนาคม พ.ศ. 2567 ปี พ.ศ. 2539 กระทรวงมหาดไทยจึงพิจารณาให้สภาตำบลสนามคลีอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลสนามคลี วันที่ 30 มกราคม พ.ศ. 2539
# จังหวัดเชียงใหม่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526
การเลือกตั้งสมาชิกสภาผู้แทนราษฎรจังหวัดเชียงใหม่ พ.ศ. 2526 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 กำหนดให้มีขึ้นในวันที่ 18 เมษายน พ.ศ. 2526 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 8 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2522 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1 และ 2) และ 2 คน (สำหรับเขตเลือกตั้งที่ 3)รายงานวิจัยการเลือกตั้งสมาชิกสภาผู้แทนราษฎร พ.ศ. 2526. กรมการปกครอง กระทรวงมหาดไทย. 2526

 ภาพรวม 

 ผลการเลือกตั้งแบบแบ่งเขต 
เขต 1 • เขต 2 • เขต 3
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยอำเภอเมืองเชียงใหม่, อำเภอสันกำแพง, อำเภอสารภี, อำเภอดอยสะเก็ด และอำเภอหางดง

 เขตเลือกตั้งที่ 2 
เขตการเลือกตั้งที่ 2 ประกอบด้วยอำเภอแม่ริม, อำเภอสันทราย, อำเภอสะเมิง, อำเภอแม่แตง, อำเภอเชียงดาว, อำเภอพร้าว, อำเภอฝาง, อำเภอแม่อาย และกิ่งอำเภอเวียงแหง

 เขตเลือกตั้งที่ 3 
เขตการเลือกตั้งที่ 3 ประกอบด้วยอำเภอสันป่าตอง, อำเภอจอมทอง, อำเภอฮอด, อำเภอแม่แจ่ม, อำเภออมก๋อย, และอำเภอดอยเต่า
# ถนนถลาง
ถนนถลาง เป็นถนนในตำบลตลาดใหญ่ อำเภอเมืองภูเก็ต จังหวัดภูเก็ต เป็นถนนเชื่อมต่อระหว่างถนนเยาวราช กับถนนมนตรี มีหลักฐานว่าสร้างขึ้นตั้งแต่ พ.ศ. 2393 ในสมัยพระยาภูเก็ตโลหเกษตรารักษ์ (ทัด) ดํารงตําแหน่งเจ้าเมืองภูเก็ต

ถนนถลางถือเป็นย่านเมืองเก่าของภูเก็ต ในอดีตจะมีผู้คนหลายเชื้อชาติ หลายศาสนา เช่น คนจีน คนอินเดีย คนยุโรป มุสลิม เป็นต้น เข้ามาอาศัยอยู่และประกอบอาชีพค้าขาย และสร้างบ้านเป็นลักษณะตึกแถวในรูปแบบที่เรียกว่าชิโนโปรตุกีสซึ่งได้รับอิทธิพลมาจากปีนังและสิงคโปร์ ตึกแถวที่อยู่บนถนนถลางมีอยู่ทั้งหมด 151 คูหาและประมาณครึ่งหนึ่งมีรูปแบบสถาปัตยกรรมชิโนโปรตุกีส

อาคารรูปแบบสถาปัตยกรรมชิโนโปรตุกีส รูปแบบอาคารมีการสร้างให้ตัวบ้านติดกันและเว้นพื้นที่หน้าบ้านไว้เพื่อเป็นทางเดินเท้าเป็นช่องทางเดินมีหลังคาคลุม  ความกว้าง 5 ฟุต เรียกว่า หง่อคาขี่ (arcade) ตัวอาคารสถาปัตยกรรมชิโนโปรตุกีสสร้างขึ้นในสมัยยุคของพระยารัษฎานุประดิษฐ์มหิศรภักดี (คอซิมบี้ ณ ระนอง) สมุหเทศาภิบาลมณฑลภูเก็ต ในรัชสมัยพระบาทสมเด็จพระจุลจอมเกล้าเจ้าอยู่หัว

ถนนถลางในปัจจุบันมีร้านค้าจำนวนมาก แต่ละบ้านทาสีสันสดใส ชั้นล่างมีร้านค้ามากมาย ทั้งร้านขายของที่ระลึก คาเฟ่ ร้านอาหาร ที่พัก นักท่องเที่ยวมักมาถ่ายรูปตามจุดต่าง ๆ ทุกวันอาทิตย์จะมีการเปิดขายของบนถนน อาคารบางหลังก็มีประวัติความเป็นมายาวนาน เช่น อาคารไชน่า อินน์ ที่มีอายุเก่าแก่มากกว่าหนึ่งศตวรรษ และหงวนซุนต๋อง ร้านขายยาสมุนไพรที่เก่าแก่ที่สุดในภูเก็ต เป็นต้น
# ท่าอากาศยานนานาชาติพีร์ ฏิเกนทราชีต
ท่าอากาศยานนานาชาติพีร์ ฏิเกนทราชีต   หรือที่รู้จักกันในชื่อท่าอากาศยานอิมผาล และเดิมเรียกว่าท่าอากาศยานนานาชาติตุลิหาล เป็นท่าอากาศยานนานาชาติที่ให้บริการเมืองอิมผาล เมืองหลวงของรัฐมณีปุระ ประเทศอินเดีย ตั้งอยู่ห่างจากใจกลางเมืองไปทางทิศใต้ 7 กิโลเมตร เป็นท่าอากาศยานที่ใหญ่เป็นอันดับสองและมีผู้ใช้บริการมากที่สุดเป็นอันดับสามในภาคตะวันออกเฉียงเหนือของอินเดีย รองจากท่าอากาศยานนานาชาติโลกปริยะ โคปีนาถ พรทไล ในเมืองคุวาหาฏี และท่าอากาศยานมหาราชา พีร์ พิกรม ในเมืองอัครตละ ท่าอากาศยานแห่งนี้สร้างแทนที่สนามบินโกอิเรนคีเดิมในปี ค.ศ. 1959

 การพัฒนา 
ในเดือนมิถุนายน ค.ศ. 2019 การท่าอากาศยานอินเดีย (AAI) ได้ดำเนินโครงการมูลค่า 34,000 ล้านรูปี (410 ล้านดอลลาร์สหรัฐ) เพื่อปรับปรุงท่าอากาศยานต่าง&hairsp;ๆ ในภาคตะวันออกเฉียงเหนือของประเทศ โดยจะใช้เงิน 7,200 ล้านรูปี (86 ล้านดอลลาร์สหรัฐ) เพื่อปรับปรุงท่าอากาศยานอิมผาลเพิ่มเติม โครงการนี้รวมถึงอาคารผู้โดยสารแบบบูรณาการมูลค่า 6,000 ล้านรูปี (72 ล้านดอลลาร์สหรัฐ) และโครงสร้างพื้นฐานด้านการบิน เช่น ท่าจอดอากาศยานใหม่ (พื้นที่ในท่าอากาศยานที่สามารถจอด ขนถ่ายสินค้า เติมน้ำมัน ขึ้นเครื่อง หรือบำรุงรักษาเครื่องบิน) และทางขับอากาศยานเชื่อมต่อ หอควบคุมการจราจรทางอากาศ (ATC) ใหม่ และอุปกรณ์บล็อกควบคุมและเทคนิค

อาคารผู้โดยสารใหม่จะมีพื้นที่ 28,125 ตารางเมตร เพื่อรองรับผู้โดยสารในชั่วโมงเร่งด่วน 1,200 คน (ระหว่างประเทศ 200 คนและภายในประเทศ 1,000 คน) ลานจอดอากาศยานที่มีสะพานเทียบเครื่องบิน 4 แห่งและช่องจอดเครื่องบินประเภทแอร์บัส เอ321 จำนวน 8 ช่อง ทางขับอากาศยานเชื่อมต่อ 2 ทาง และหอบังคับการบิน

 สายการบินและจุดหมายปลายทาง 

 สถิติ 
 เที่ยวบินที่มีผู้โดยสารหนาแน่นที่สุด 
+ เที่ยวบินที่มีจำนวนมากที่สุดจากอิมผาล (ต่อสัปดาห์) ณ 12 กรกฎาคม 2024อันดับจุดหมายปลายทางความถี่ (ต่อสัปดาห์)1 คุวาหาฏี382 โกลกาตา353 อัครตละ74 ไอซอล75 เดลี76 ฑิพรูคาร์77 ศิลจร78 ดิมาปูร์49 ชิลอง3

 อุบัติเหตุและอุบัติการณ์ 
เมื่อวันที่ 16 สิงหาคม ค.ศ. 1991 เที่ยวบิน 257 ของสายการบินอินเดียนแอร์ไลน์ตกในขณะเตรียมการลงสู่สนามบิน ส่งผลให้ผู้โดยสารและลูกเรือเสียชีวิตทั้งหมด 69 คน

 ระเบียงภาพ 

 หมายเหตุ
# วัดมงคลวราราม (จังหวัดภูเก็ต)
วัดมงคลวราราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสาคู อำเภอถลาง จังหวัดภูเก็ต มีเนื้อที่ 60 ไร่ 1 งาน 26 ตารางวา ในปัจจุบันวัดมงคลวราราม มีพระครูสัทธาวราภิยุต ดำรงตำแหน่งเจ้าอาวาส

วัดมงคลวรารามตั้งวัดเมื่อ พ.ศ. 2300 ได้รับพระราชทานวิสุงคามสีมาเมื่อ พ.ศ. 2455 ชาวบ้านเรียกว่า วัดในยาง ตามชื่อบ้าน สันนิษฐานว่าชาวบ้านร่วมใจกันสร้างขึ้น โดยมีหลวงพ่อหนังสือเป็นประธาน และได้เป็นเจ้าอาวาสรูปแรก ในสมัยของพระสมุห์เริง นนทิโย เป็นเจ้าอาวาส ได้เปลี่ยนจากนามเดิมเป็น "วัดมงคลวราราม" ด้านการศึกษาได้เปิดสอนพระปริยัติธรรมเริ่มมาตั้งแต่ พ.ศ. 2490 นอกจากนี้ทางวัดยังได้สร้าง และจัดตั้งศูนย์พัฒนาเด็กเล็กขึ้นเมื่อ พ.ศ. 2522

วัดมีรูปปั้นพ่อท่านหนังเสือ ซึ่งในอดีตเคยเป็นเจ้าอาวาสและเป็นพระธุดงด์มาจากจังหวัดศรีสะเกษ
# โรงเรียนนานาชาติฮาร์โรว์ กรุงเทพฯ
โรงเรียนนานาชาติฮาร์โรว์กรุงเทพฯ หรือเรียกสั้นๆ ว่า เอชไอเอสบี เป็นโรงเรียนประจำและโรงเรียนนานาชาติในเขตดอนเมือง กรุงเทพมหานคร ประเทศไทย

เอชไอเอสบีเป็นสมาชิกของ FOBISIA และจัดอยู่ในประเภทโรงเรียนที่ได้รับการรับรองผ่านหน่วยงานตรวจสอบที่ได้รับอนุมัติจากสหพันธ์ นอกจากนี้ โรงเรียนยังเปิดสอนหลักสูตร IGCSE และ A Levels ซึ่งเป็นส่วนหนึ่งของหลักสูตรระดับชาติของอังกฤษอีกด้วย
# ราเม็งเนื้อม้า
ราเม็งเนื้อม้า  เป็นราเม็งที่ทำจาก เนื้อม้าที่รับประทานในนางาอิ จังหวัดยามางาตะ

เมืองนางาอิมีม้าสำหรับเกษตรกรรมมากมายมาเป็นเวลานาน และมีวัฒนธรรมการกินเนื้อม้าที่แก่เกินจะใช้งานได้ นอกจากนี้ก่อนสงครามโลกครั้งที่ 2 ยังเป็นพื้นที่ผลิตม้าศึก แต่หลังจากสิ้นสุดสงครามก็ไม่มีความต้องการม้าทหาร และเนื้อม้าก็กลายเป็นเนื้อราคาถูกที่สามารถหาได้ในราคาหนึ่งในสามของเนื้อหมู ดังนั้นเนื้อม้าจึงถูกนำมาทำราเม็ง

ในเมืองนางาอิ เป็นเรื่องปกติที่จะนำเนื้อม้ามาใส่ในราเม็ง ดังนั้นจึงอาจไม่มีคำว่าเนื้อม้าอยู่ในชื่อเมนู ตัวอย่างเช่น ร้านคาเมยะโชกุโด (かめや食堂) ซึ่งก่อตั้งใน ปี 1953 ขายราเม็งราดด้วยชาชูเนื้อม้าภายใต้ชื่อ จูกะ โซบะ (中華そば) และร้านชินไรเก็ง (新来軒) ซึ่งก่อตั้งใน ปี 1930 ขายราเม็งขาย "ชินะโซบะ" (支那そば) ซึ่งสามารถเลือกได้ว่าจะใส่ชาชูเนื้อม้า หรือชาชูเนื้อหมู
# จังหวัดเชียงใหม่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522
การเลือกตั้งสมาชิกสภาผู้แทนราษฎรจังหวัดเชียงใหม่ พ.ศ. 2522 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 กำหนดให้มีขึ้นในวันที่ 22 เมษายน พ.ศ. 2522 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 8 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2519 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1 และ 2) และ 2 คน (สำหรับเขตเลือกตั้งที่ 3)รายงานวิจัยการเลือกตั้งสมาชิกสภาผู้แทนราษฎร พ.ศ. 2522. กรมการปกครอง กระทรวงมหาดไทย. 2523

 ภาพรวม 

 ผลการเลือกตั้งแบบแบ่งเขต 
เขต 1 • เขต 2 • เขต 3
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยอำเภอเมืองเชียงใหม่, อำเภอสันกำแพง, อำเภอสารภี, อำเภอดอยสะเก็ด และอำเภอหางดง

 เขตเลือกตั้งที่ 2 
เขตการเลือกตั้งที่ 2 ประกอบด้วยอำเภอแม่ริม, อำเภอสันทราย, อำเภอสะเมิง, อำเภอแม่แตง, อำเภอเชียงดาว, อำเภอพร้าว, อำเภอฝาง และอำเภอแม่อาย

 เขตเลือกตั้งที่ 3 
เขตการเลือกตั้งที่ 3 ประกอบด้วยอำเภอสันป่าตอง, อำเภอจอมทอง, อำเภอฮอด, อำเภอแม่แจ่ม, อำเภออมก๋อย, และกิ่งอำเภอดอยเต่า
# ตำบลมะกอกหวาน
มะกอกหวาน เป็นตำบลในอำเภอชัยบาดาล จังหวัดลพบุรี พื้นที่ทั้งหมดอยู่ในเขตขององค์การบริหารส่วนตำบลชัยบาดาล มีอ่างเก็บน้ำเขื่อนป่าสักชลสิทธิ์ครอบคลุมพื้นที่มากกว่า 11.23 ตารางกิโลเมตร (ร้อยละ 82.03) และพื้นที่อยู่อาศัยของชุมชนเพียง 2.46 ตารางกิโลเมตร (ร้อยละ 17.97) 

 ที่ตั้งและอาณาเขต 
ตำบลมะกอกหวาน มีอาณาเขตติดต่อกับเขตการปกครองข้างเคียงดังต่อไปนี้ วันที่ 13 กรกฎาคม พ.ศ. 2541

 ทิศเหนือ ติดต่อกับตำบลชัยบาดาล
 ทิศตะวันออก ติดต่อกับตำบลท่าหลวง และตำบลแก่งผักกูด (อำเภอท่าหลวง)
 ทิศใต้ ติดต่อกับตำบลโคกสลุง (อำเภอพัฒนานิคม)
 ทิศตะวันตก ติดต่อกับตำบลม่วงค่อม

 ประวัติ 
มะกอกหวาน เดิมเป็นพื้นที่ของตำบลชัยบาดาล แยกตั้งเป็นตำบลในปี พ.ศ. 2495 วันที่ 16 ธันวาคม พ.ศ. 2495 ในขณะนั้นมีพื้นที่ปกครองทั้งหมด 7 หมู่บ้าน ต่อมาปี พ.ศ. 2513 ตำบลมะกอกหวานมีพื้นที่กว่า 20 หมู่บ้าน พลตำรวจตรีสามารถ วายวานนท์ ผู้ว่าราชการจังหวัดลพบุรี ประกาศแยก 9 หมู่บ้าน คือ หมู่ 7,8 บ้านม่วงค่อม, หมู่ 9 บ้านห้วยนา, หมู่ 10 บ้านโคกมะขามป้อม, หมู่ 11 บ้านทุ่งตาแก้ว, หมู่ 12 บ้านห้วยหิน และหมู่ 13 บ้านห้วยดีเลิศ ออกไปตั้งเป็น ตำบลม่วงค่อม วันที่ 8 กันยายน พ.ศ. 2513 ก่อนที่ตำบลม่วงค่อมจะแยกพื้นที่ออกไปเป็น ตำบลห้วยหิน วันที่ 7 ตุลาคม พ.ศ. 2518 และตำบลเขาแหลม วันที่ 20 สิงหาคม พ.ศ. 2536

ปี พ.ศ. 2517 ทางจังหวัดลพบุรีมีโครงการจัดตั้งกิ่งอำเภอขึ้นโดยแยกพื้นที่ออกจากอำเภอชัยบาดาล ซึ่งพื้นที่บางส่วนของตำบลมะกอกหวาน มีระยะใกล้เคียงกับพื้นที่ที่จะจัดตั้งขึ้นใหม่ จึงแยกหมู่ 4 บ้านท่ากรวด, หมู่ 5 บ้านปึกรี, หมู่ 6 บ้านแก่งผักกูด, หมู่ 7 บ้านแก่งหิน, หมู่ 8 บ้านป่าไผ่ และหมู่ 9 บ้านเนินทอง ออกไปตั้งเป็น ตำบลแก่งผักกูด วันที่ 30 พฤศจิกายน พ.ศ. 2519 ซึ่งปัจจุบันอยู่ในเขตอำเภอท่าหลวง วันที่ 28 พฤศจิกายน พ.ศ. 2521 วันที่ 25 พฤษภาคม พ.ศ. 2532 และทำให้ตำบลมะกอกหวานเหลือพื้นที่เพียง 3 หมู่บ้าน จนถึงปัจจุบัน

 การปกครองส่วนภูมิภาค 

 การปกครองส่วนภูมิภาค 
ตำบลมะกอกหวานแบ่งพื้นที่การปกครองออกเป็น 3 หมู่บ้าน ได้แก่
 หมู่ที่ 1 บ้านท่าเสาร์
 หมู่ที่ 2 บ้านมะกอกหวาน
 หมู่ที่ 3 บ้านมะกอกหวาน
# จังหวัดเชียงใหม่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512
การเลือกตั้งสมาชิกสภาผู้แทนราษฎรจังหวัดเชียงใหม่ พ.ศ. 2512 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 กำหนดให้มีขึ้นในวันที่ 10 กุมภาพันธ์ พ.ศ. 2512 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 6 คน จำนวนที่นั่งเพิ่มจากการเลือกตั้งครั้งก่อนเมื่อเดือนธันวาคม พ.ศ. 2500 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 6 คนรายงานวิเคราะห์ ผลการเลือกตั้งสมาชิกสภาผู้แทน 10 กุมภาพันธ์ 2512. กรมการปกครอง กระทรวงมหาดไทย. 2517

 ภาพรวม 

 ผลการเลือกตั้ง